Ifjúsági Garancia a gyakorlatban: 18 jó példa Európából | Oktatásfejlesztési Observatory Központ
Számos európai kutatás foglalkozik a fiatalok munkaerőpiaci helyzetével, hiszen az európai fiatalok több, mint 13%-a (7,5 millió 15-24 év közötti fiatal) sem nem foglalkoztatott, sem nem vesz részt oktatásban vagy képzésben (azaz ún. NEET-fiatal). Ráadásul az ifjúsági munkanélküliség több, mint kétszerese (23,6%) a felnőtteket érintő munkanélküliségnek (9,5%). A fiatalokat sem egységesen sújtja a munkanélküliség: a nők, a fogyatékkal élők, és a bevándorló családból származó fiatalok számítanak a leginkább veszélyeztetett csoportnak; ők azok, akiket legnagyobb számban sújt a korai iskolaelhagyás, a tartós munkanélküliség és az inaktívvá válás – derült ki a 36. Szociális Menetrendből.
A fiatalok munkaerőpiaci helyzetének javítását célzó európai kezdeményezésekről bővebben ITT olvashat.
Az Európai Bizottság 18 projektet támogatott, amelyek kimondottan az Ifjúsági Garancia elveit ültették gyakorlatba, mint pl. a munkáltatók és az oktatási intézmények közötti kapcsolat erősítése, a foglalkoztatási szolgálatok fiatalokat támogató intézkedéseinek javítása, stb. A 2013 decemberében kezdődő 1 éves projektek az Egyesült Királyságban, Írországban, Lengyelországban, Litvániában, Olaszországban, Romániában és Spanyolországban futnak. A projektekről részletesebben az EB angol nyelvű feljegyzésében olvashat.
Magyarország Ifjúsági Garancia Akciótervének keretében tervezett intézkedésekről a kormany.hu oldalon tájékozódhat.
Az EB magyar nyelvű sajtóközleményét innen töltheti le: http://europa.eu/rapid/press-release_IP-14-981_hu.htm